Diari Oficial de la Generalitat Valenciana


Sumari del DOGV 9028, del 25-02-2021 (2021/1534)

RESOLUCIÓ de 8 de febrer de 2021, de la Presidència de la Generalitat, per la qual s'aprova la dissolució de l'agrupació de les entitats locals Orba i la Vall de Laguar per al sosteniment en comú del lloc de secretaria-intervenció.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9028

Data del DOGV
:   25-02-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/1534


Data del document
:   08-02-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 de febrer de 2021, de la Presidència de la Generalitat, per la qual s'aprova la dissolució de l'agrupació de les entitats locals Orba i la Vall de Laguar per al sosteniment en comú del lloc de secretaria-intervenció. [2021/1534]  
La Junta de l'agrupació de les entitats locals Orba i la Vall de Laguar va acordar, en la sessió del 17 de setembre de 2020, informar favorablement, a petició de l'Alcaldia de l'Ajuntament d'Orba, l'inici d'expedient per a la dissolució de l'agrupació formada pels municipis d'Orba i de la Vall de Laguar per al sosteniment del lloc de Secretaria-Intervenció per la impossibilitat actual de prestar convenientment les funcions públiques necessàries de forma aïllada a causa de l'augment dels recursos, de l'activitat administrativa i exigències més grans del servei que reclamen la presència permanent del secretari-interventor en les oficines municipals de l'Ajuntament d'Orba. Així mateix, acordà proposar la classificació dels dos llocs resultants després de la dissolució, com a secretaria de classe tercera, els quals restarien reservats a personal funcionari d'Administració local amb habilitació de caràcter nacional que pertanga a la subescala de Secretaria-Intervenció.  
  
El Ple de l'Ajuntament de la Vall de Laguar, en la sessió del 25 de setembre de 2020, i per unanimitat de les persones integrants assistents, que suposa la majoria absoluta del nombre legal de membres, va acordar la dissolució de l'agrupació, la classificació dels llocs resultants com a secretaria de classe tercera, i l'adscripció a l'Ajuntament de la Vall de Laguar de la persona funcionària amb habilitació de caràcter nacional que estiga exercint el lloc de l'agrupació, en el moment d'acordar-se la dissolució.  
En el mateix sentit, el Ple de l'Ajuntament d'Orba, en la sessió del 29 de setembre de 2020, i per majoria absoluta del nombre legal de membres, va adoptar l'acord de dissolució d'aquesta agrupació, i de classificació dels llocs resultants com a secretaria de classe tercera.  
  
Sotmés l'expedient a tràmit d'audiència a la persona interessada que ocupava el lloc de secretaria-intervenció de l'agrupació consta acreditada la no presentació d'al·legacions per part seua.  
Així mateix, sotmés l'expedient al tràmit d'informació pública per termini d'un mes, l'expedient, mitjançant un anunci publicat en el Butlletí Oficial de la Província d'Alacant número 197, de data 16 d'octubre de 2020, consta en l'expedient que no es van presentar reclamacions contra el fet mateix de la dissolució de l'esmentada agrupació.  
El Ple de la Diputació Provincial d'Alacant, en la sessió del 13 de gener de 2021, va acordar informar favorablement la dissolució de l'agrupació.  
En virtut d'això, d'acord amb el que estableixen i amb les competències que atribueixen l'article 9.2 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional; l'article 164, apartat 2, de la Llei 8/2010, de 23 de juny, de la Generalitat, de règim local de la Comunitat Valenciana; i l'article 12 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Aprovar la dissolució de l'agrupació d'entitats locals Orba i la Vall de Laguar per al sosteniment en comú del lloc de secretaria.  
  
Segon  
Classificar, en classe tercera, el lloc de secretaria de l'Ajuntament d'Orba, la provisió del qual queda reservada a personal funcionari d'Administració local amb habilitació de caràcter nacional de la subescala de secretaria-intervenció.  
  
Tercer  
Classificar, en classe tercera, el lloc de treball de secretaria de l'Ajuntament de la Vall de Laguar, la provisió del qual queda reservada a personal funcionari d'Administració local amb habilitació de caràcter nacional de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la llei 39/2015, d'1 d'octubre del procediment administratiu comú i de les administracions públiques, les persones interessades podran interposar els següents recursos:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 8 de febrer de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.